Държавен вестник, бр. 62, 2015 г., стр. 7

БРОЙ  62	
Д Ъ Р Ж А В Е Н  В Е С Т Н И К 	
СТР.  7  
(2) Българската народна банка е депозитар 
на средствата на фонда.
Чл. 14. (1) До 1 май на текущата година 
фондът определя годишната премийна вноска 
за всяка банка, като отчита рисковия є профил 
и сумата на гарантираните влогове в банката 
за предходната година, изчислена като средна 
стойност от размера на гарантираните влогове 
към края на всяко тримесечие.
(2) Гарантирани са всички влогове до разме-
ра на гаранцията по чл. 9, ал. 1, с изключение 
на влоговете по чл. 11, ал. 1 и 2.
(3) При определяне на гарантираните вло-
гове за целите на ал. 1 влоговете в чуждес-
транна валута на банките се преизчисляват 
в левове по курса на Българската народна 
банка за съответния ден.
(4) Начинът за изчисляване на размера на 
вноските по ал. 1 се определя с наредба на 
Българската народна банка по предложение 
на управителния съвет на фонда.
(5) Банките, включително клоновете на 
чуждестранните банки, превеждат годишната 
премийна вноска в срок до 31 май на теку-
щата година.
(6) Годишните премийни вноски на бан-
ките се отчитат като счетоводни разходи за 
текущата година.
Чл. 15. Направените от банките вноски не 
подлежат на възстановяване, включително и 
при прекратяване на банката.
Чл. 16. (1) При неплащане на вноска в 
определения срок фондът начислява за срока 
на забавата лихва върху дължимата сума в 
размер на законната лихва.
(2) В случай че банка не плати изискуема 
вноска в срок, фондът уведомява незабавно 
Българската народна банка за предприемане 
на надзорни мерки по Закона за кредитните 
институции.
(3) Ако предприетите мерки по ал. 2 не 
осигурят спазване на задължението за плащане 
на изискуеми вноски, фондът с изричното съ-
гласие на Българската народна банка може да 
даде едномесечно предизвестие за изключване 
на банката от членство в системата за гаран-
тиране на влоговете в Република България.
(4) Фондът изключва банката от система-
та за гарантиране на влоговете в Република 
България, ако след изтичането на срока по 
ал. 3 банката не е изпълнила задължението си.
(5) Влоговете, налични към датата на из-
ключване на банката от членство в системата 
за гарантиране на влоговете в Република 
България, продължават да са гарантирани 
от фонда.
(6) Българската народна банка издава на-
редба за прилагането на този член по пред-
ложение на управителния съвет на фонда.
Чл. 17. (1) Когато наличните средства 
във фонда надхвърлят едно на сто от общия 
размер на гарантираните влогове в банките, 
управителният съвет може да вземе решение 
годишните премийни вноски да се плащат 
в намален размер или да не се плащат за 
определен период.
(2) Плащането на годишни премийни 
вноски се възобновява, когато средствата във 
фонда спаднат под посочения в ал. 1 размер.
(3) Редът и начинът за изчисляване на го-
дишните премийни вноски в намален размер 
се определят с наредбата по чл. 14, ал. 4.
(4) Когато са използвани средства от фонда 
по чл. 144, ал. 1 от Закона за възстановяване 
и преструктуриране на кредитни институции 
и инвестиционни посредници, плащането на 
вноски по ал. 2 се определя така, че посо-
ченият в ал. 1 размер да бъде достигнат за 
период до 6 години.
Раздел II
Покриване на недостига от средства на фонда
Чл. 18. (1) Ако наличните средства във 
фонда не са достатъчни за покриване на за-
дълженията му по чл. 20, когато влоговете 
са станали неналични, по решение на упра-
вителния съвет на фонда банките превеждат 
извънредни премийни вноски в размер до 
0,5 на сто от гарантираните влогове за една 
календарна година, изчислени към послед-
ното тримесечие, предхождащо датата на 
превеждане на вноските. Фондът с изричното 
съгласие на Българската народна банка може 
да изиска и по-големи вноски при извънредни 
обстоятелства. 
(2) За покриване на остатъчния недостиг 
от средствата на фонда с решение на управи-
телния съвет фондът може да ползва заеми:
1. включително чрез емитиране на дългови 
ценни книжа при условия и по ред, определени 
от управителния съвет на фонда;
2. от държавния бюджет след решение на 
Министерския съвет.
(3) Ползваните от фонда заеми могат да 
бъдат обезпечавани с гаранция, издадена от 
Министерския съвет от името и за сметка на 
държавата, или с активи на фонда, включи-
телно и с бъдещите вземания на фонда.
(4) В случаите, когато банка има ликвидни 
затруднения, Българската народна банка може 
да отложи изцяло или частично плащането 
на вноските по ал. 1 за срок не по-дълъг от 
6 месеца. Отлагането на плащането на внос-
ките по ал. 1 може да бъде подновявано по 
искане на банката.
(5) Вноските по ал. 1, чието плащане е 
отложено, се плащат, когато Българската 
народна банка установи, че плащането им не 
застрашава ликвидността и платежоспособ-
ността на банката.
(6) Вноските по ал. 1:
1. не се приспадат от вноските по чл. 14, 
ал. 1;
2. се изчисляват по реда на наредбата по 
чл. 14, ал. 4.